Source: http://www.ziare.com/politica/guvern/invitatii-ziare-com-stefan-vlaston-remanierea-guvernamentala-inca-o-hiba-a-actualei-constitutii-1286773
Timestamp: 2020-04-03 01:24:18+00:00
Document Index: 29414589

Matched Legal Cases: ['CCR ', 'CCR ', 'CCR ', 'CCR ', 'CCR ', 'CCR ']

Invitatii Ziare.com Stefan Vlaston: Remanierea guvernamentala, inca o hiba a actualei Constitutii
Duminica, 09 Martie 2014, ora 15:19
Decizia CCR de sambata, prin care a respins ca "inadmisibila" sesizarea privind validarea de catre Parlament a guvernului Ponta III, nici nu putea fi alta, in contextul prevederilor actualei Constitutii.
Mai mentioneaza CCR: "Sesizarea este inadmisibila deoarece CCR nu se poate pronunta pe o problema ce are la baza un acord politic".
Remanierea guvernamentala este prevazuta in Constitutie la art 85, alin 2,3:
Din aceasta prevedere rezulta ca indiferent cum se schimba majoritatile parlamentare, dupa castigarea alegerilor, daca premierul negociaza o majoritate, diferita de aceea care a castigat alegerile, poate ramane premier, bine mersi, 4 ani.
Chiar daca majoritatile parlamentare basculeaza de la stanga la dreapta, de la dreapta la stanga, de la centru la extrema stanga sau dreapta, indiferent de o noua orientare, premierul ramane in functie, sprijinit de interese si functiile pe care le are de oferit noii majoritati.
Nu mai conteaza ce a votat electoratul, pentru ca art. 85 nu mentioneaza ceva despre programul de guvernare, dupa bascularea majoritatii parlamentare. Poate fi acelasi sau unul complet opus, sau paralel cu promisiunile cuprinse in programul care a castigat alegerile.
Asa este construita acum Constitutia noastra. Dupa ce si-au exprimat votul, alegatorii asista neputinciosi, siderati, la toate piruetele si volutele alesilor, fara sa poata interveni, sa le bata obrazul, ca nu se mai tin de programul de guvernare si compozitia politica cu care au castigat alegerile.
La limita, premierul poate pierde chiar sustinerea partidului care l-a propulsat, (Victor Ponta ar putea pierde sustinerea PSD), dar tot premier ramane, daca are o majoritate parlamentara agregata oricum, care sa-i aprobe remanierea si noua compozitia politica a guvernului, indiferent cu ce program continua guvernarea.
Ca nu e in regula o astfel de arhitectura constitutionala este evident.
Cetatenii, alegatorii, ar trebui sa aiba instrumentele necesare sa traga de urechi pe alesii care le inseala asteptarile si promisiunile pentru care au fost votati, nu sa astepte neputinciosi patru ani.
Inclusiv acela de a-si revoca alesul prin referendum local, daca apreciaza ca nu mai respecta mandatul cu care a fost trimis in Parlament.
O alta prevedere normala ar fi ca la schimbarea structurii sau compozitiei politice a Guvernului sa demisioneze si primul ministru, iar urmatorul premier, acelasi sau altul, sa prezinte spre aprobare Parlamentului, spre validare, si programul politic al noului guvern si al noului premier.
De aceasta hiba a Constitutiei s-a profitat la recenta remaniere a Guvernului Romaniei.
Desi USL obtinuse votul electoratului, acum avem un alt guvern, format de USD plus UDMR.
Este bine ca actualul guvern isi asuma raspunderea pe un nou program (care nu este program de guvernare), conform art. 114 din Constitutie:
Doar ca art. 114 nu are legatura cu art. 85, care prevede remanierea. Este o solutie de avarie, un acord intre presedinte si premier.
Dar tot e bine si asa, acordul cu alte partide, (UDMR), sa fie aprobat oficial de Parlament, nu o intelegere pe sub masa.
Din pacate, nici in propunerile de modificare ale actualei Constitutii lucrurile nu stau mai bine. Se mentin actualele prevederi care conduc la situatiile aberante pe care le-am vazut mai sus.
Chiar si Victor Ponta isi da seama cat a pierdut electoral prin ruperea USL. Partea liberala a bazinului electoral care a dus la castigarea alegerilor de catre USL nu-l mai sustine, iar incercarea nereusita de a-l inlocui pe Antonescu cu Tariceanu la conducerea PNL, cu momeli de genul presedintia Senatului sau candidatura la prezidentiale, din aceasta temere pleaca.
Este clar ca electoratul va taxa virajele si bascularile majoritatii parlamentare, care o indeparteaza de optiunea initiala a alegatorilor.
Iar primul test il vom avea la alegerile europarlamentare, care vor masura costurile spargerii USL, pentru toti actorii politici.
Citeste mai multe despre remaniere guvernamentala Constitutie Guvern 3 Victor Ponta
Zegrean a votat contra ?
Zegrean are tot dreptul sa ia pensie de handicap pentru ca NU vede , dar sa stea acasa sa NU mai saraceasca bugetul statului si cu salar nesimtit .
Asa NU a vazut si cand avotat sacontra 7,2 mil de cetateni si ne-a trimis la Cotroceni un Interlop ILEGITIM .
Absolut totul ce a facut actuala opozitie cand a fost la putere a fost neconstitutional .
PMP +PDL +PNL = aceeasi mizerie politica neconstitutionala.
CCR a decis constituțional, insă este
tragic că unul din membrii CCR (zegrean) a gandit neconstituțional un lucru care era destul de evident logic-constituțional și pentru un elev de gimnaziu. Cat privește decontarea ruperii USl aceasta va fi inregistrată 80% de liberali și poate 20% de PSD. In timp ce ponta dovedește că poate recupera, liberalii cu un crin tot mai rătăcit se vor adanci mai mult. Păcat!
CCR - trebuie desfiintata
Propun ca ficare magistrat de acolo sa poarte ROABA cu insemnele Grupari Interlope Politice care il trimite acolo.
NU au de ce sa poarte insemnele unui Stat atat timp cat reprezinta intereseleGruparilor Interlope Securiste si primesc cu ROABA banii de la cetateni acestui popor.
De ce ei trebuie sa fie mai presus de lege ??
Acel Interlop de la CCR care a votat contra constitutiei cine il pedepseste ??
Va fi premiat ??
Sa ne mai lase Securisti Interlopi din Curtea Criminalilor din Romania care ne-a Condamnat la Moarte cu reducerea de 25% , iar ei aveau salari + PENSII cu ROABA .
de unde stiti
Ca Zegrean a votat contra?
vlastoane,de cate ori basescu a profitata de hiba?
In ultimii 10 ani idolul tau, basescu a intors vointa electoratului de mai multe ori, folosindu-se de hiba despre care vorbesti. Fa mataluta un inventar exhaustiv al acestor situatii, incepand cu alegerile parlamentare din 2004, explica-ne noua opinia dumitale avizata si despre acele cazuri si eu te iert, pe jumatate, pentru lipsa de obiectivitate si partizanatul crancen dovedite pana acum aici pe forum. Ce zici? Sau la basescu nu se pune, a fost constitutional sa-si bata joc de vointa romanilor, asa cum va place voua sa spuneti, romanilor....